**Ն Ա Խ Ա Գ Ի Ծ**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Օ Ր Ե Ն Ք Ը**

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ԿԱՏԱՐՄԱՆ 2017 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**ՀԱՍՏԱՏԵԼՈՒ ՄԱՍԻՆ**

Հաստատել պետական գույքի մասնավորեցման 2017-2020 թվականների ծրագրի կատարման 2017 թվականի տարեկան հաշվետվությունը (կցվում է):

**ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ**

**ԿԱՏԱՐՄԱՆ 2017 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Պետական գույքի մասնավորեցման ծրագրի կատարման մասին սույն հաշվետվությունը (այսուհետ` Հաշվետվություն) ներկայացվում է <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքի 12-րդ հոդվածի համաձայն:

2. Հաշվետվությունն ընդգրկում է 2017թ. օրացուցային տարին (այսուհետ` հաշվետու ժամանակահատված):

3. Հաշվետու ժամանակահատվածում գործողության մեջ են եղել <<Պետական գույքի մասնավորեցման 2006-2007 թվականների ծրագրի մասին>> Հայաստանի Հանրապետության օրենքը և <<Պետական գույքի մասնավորեցման 2017-2020 թվականների ծրագրի մասին>> Հայաստանի Հանրապետության 2017 թվականի հունիսի 9-ի ՀՕ-95-Ն օրենքը (այսուհետ` Ծրագիր): <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքի 4-րդ հոդվածի համաձայն՝ <<Եթե ծրագրի գործողության ժամկետը լրանալուց հետո նոր ծրագիր չի ընդունվում, ապա շարունակում է գործել նախորդ ծրագիրը>> և <<նախորդ ծրագրերի ցանկերում ընդգրկված, սակայն չմասնավորեցված ընկերությունները (ձեռնարկությունները) և <<փոքր>> օբյեկտները նոր ծրագրի մասն են վերջինիս ուժի մեջ մտնելու պահից>>:

4. Հաշվետու ժամանակաշրջանում ՀՀ կառավարության կողմից ընդունվել է Ծրագրում ընդգրկված պետական մասնակցությամբ առևտրային կազմակերպությունների պետական սեփականություն հանդիսացող բաժնետոմսերի մասնավորեցման վերաբերյալ 8 որոշում, որից՝ 2 ընկերության պետական սեփականություն հանդիսացող բաժնետոմսեր մասնավորեցվել են ուղղակի վաճառքի ձևով:

5. Հաշվետու ժամանակահատվածում մասնավորեցումից ստացված միջոցները կազմել են 66,415 մլն դրամ, որից` ընկերությունների /ձեռնարկությունների/ մասնավորեցումից ստացված միջոցները՝ 36,847 մլն դրամ, նախորդ տարիներին մասնավորեցված <<փոքր>> օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված միջոցները՝ 29,568 մլն դրամ:

6. Հաշվետու ժամանակահատվածում Հայաստանի Հանրապետության պետական բյուջեի սեփականաշնորհման հաշվին մուտքագրվել է 62,334 մլն դրամ:

7. Համաձայն <<Պետական գույքի մասնավորեցման (սեփականաշնորհման) մասին>>, <<Տեղական ինքնակառավարման մասին>> Հայաստանի Հանրապետության օրենքում փոփոխություն կատարելու մասին>> Հայաստանի Հանրապետության 2004 թվականի դեկտեմբերի 13-ի ՀՕ-127-Ն և <<Հայաստանի Հանրապետության բյուջետային համակարգի մասին>> Հայաստանի Հանրապետության օրենքում լրացում և փոփոխություն կատարելու մասին>> Հայաստանի Հանրապետության 2004 թվականի դեկտեմբերի 13-ի ՀՕ-126-Ն օրենքների` 2017 թվականի ընթացքում մասնավորեցումից ստացված միջոցներից համայնքների բյուջեներ է փոխանցվել 4,081 մլն դրամ:

8. Հայաստանի Հանրապետության կառավարության որոշումներով սահմանված կարգով յուրաքանչյուր մասնավորեցվող ընկերության և գույքի վերաբերյալ զանգվածային լրատվության միջոցներով, ինչպես նաև Հայաստանի Հանրապետության կառավարությանն առընթեր պետական գույքի կառավարման վարչության ինտերնետային կայքում հրապարակվել է համապատասխան տեղեկատվություն:

**II. ԾՐԱԳՐԻ ԻՐԱԳՈՐԾՈՒՄԸ**

**1. ԸՆԿԵՐՈՒԹՅՈՒՆՆԵՐԻ ՄԱՍՆԱՎՈՐԵՑՈՒՄԸ ԵՎ ԼՈՒԾԱՐՈՒՄԸ**

**9. Ուղղակի վաճառքի ձևով մասնավորեցման կատարողականը**

1) Հաշվետու ժամանակահատվածում ուղղակի վաճառքի ձևով մասնավորեցվել է Ծրագրում ընդգրկված 2 ընկերության պետական սեփականություն հանդիսացող բաժնետոմսերը:

2) Ուղղակի վաճառքի ձևով մասնավորեցված ընկերության մասին տեղեկությունը ներկայացված է սույն օրենքի բաղկացուցիչ մասը կազմող Հավելված 1-ում:

**10. Մասնավորեցման գործարքների արդյունքում ստանձնած պարտավորությունների կատարողականը**

1) Պետական գույքի մասնավորեցման պայմանագրերով 2017 թվականի ընթացքում ներդրումային, սոցիալական երաշխիքների ապահովման և այլ տիպի պարտավորություններ են ստանձնել թվով 9 գնորդ:

2) Թվով 4 գնորդների կողմից պայմանագրերով ստանձնած ներդրումային պարտավորությունները կազմել են 50 մլն դրամ և 17 409 130 ԱՄՆ դոլար: Սոցիալական երաշխիքների ապահովման մասով 2 գնորդի կողմից նախատեսվել է ստեղծել 26 աշխատատեղ, 4 գնորդ ստանձել է պրոֆիլի պահպանման պարտավորություններ:

3) Մասնավորեցման պայմանագրերով 2017 թվականի ընթացքում դրամով նախատեսված պարտավորությունները սահմանված ժամկետում կատարվել են 1 գնորդի կողմից, որի կատարած ներդրումները նախատեսված 25 մլն դրամի փոխարեն կազմել են 32,124 մլն ՀՀ դրամ,

4) ԱՄՆ դոլարով նախատեսված ներդրումային պարտավորությունները 1 գնորդի կողմից ստանձնած 17 309 130 ԱՄՆ դոլարի փոխարեն կատարվել է՝ 4 520 469 ԱՄՆ դոլար (մասնակի է կատարվել, ներդրումային պարտավորությունների կատարման ժամկետների փոփոխման հարցը գտնվում է քննարկման փուլում), իսկ 1 գնորդի կողմից ստանձնած 100 հազ. ԱՄՆ դոլարին համարժեք ՀՀ դրամի պարտավորություն չի կատարվել, որի արդյունքում հաշվարկվել է 20 հազ.ԱՄՆ դոլարին համարժեք ՀՀ դրամի տույժ (գործը գտնվում է դատական վարույթում):

5) Սոցիալական երաշխիքների ապահովման մասով՝ պարտավորությունները կատարվել են 2 գնորդների կողմից, նախատեսված 26 աշխատատեղի փոխարեն ստեղծվել է ընդհանուր առմամբ 34 աշխատատեղ:

6) 4 գնորդների կողմից ստանձնված պրոֆիլի պահպանման պարտավորությունները կատարվել են:

7) Նախատեսված ներդրումները սահմանված ժամկետում չի կատարվել 1 գնորդի կողմից, արդյունքում հաշվարկվել է՝ 5 000 000 ՀՀ դրամի տուգանք (գործը գտնվում է դատական վարույթում):

8) Մասնավորեցված օբյեկտների գնորդների կողմից հաշվետու ժամանակահատվածում կատարման ենթակա ներդրումային պարտավորությունների և սոցիալական երաշխիքների կատարման մասին տեղեկությունները, ըստ առանձին ընկերությունների և օբյեկտների, ներկայացված են սույն օրենքի բաղկացուցիչ մասը կազմող Հավելված 2-ում:

**11. Ընկերությունների լուծարման և սնանկացման գործընթացը**

1) <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքով սահմանված կարգով ընկերությունները չմասնավորեցվելու դեպքում Հայաստանի Հանրապետության կառավարությունը կարող է որոշում ընդունել այդ ընկերությունների լուծարման մասին:

2) Հաշվետու ժամանակահատվածում լուծարման, սնանկացման գործընթացում են գտնվել Ծրագրում ընդգրկված 11 առևտրային կազմակերպություն:

3) Հաշվետու ժամանակահատվածում նշված կազմակերպություններից` 4 կազմակերպության լուծարման գործընթացն ավարտվել է, 3 կազմակերպություն ճանաչվել են սնանկ:

4) Հաշվետու ժամանակահատվածում նշված լուծարվող կազմակերպություններում մարվել է շուրջ 78,674 մլն դրամ կրեդիտորական պարտք, որից՝ Հայաստանի Հանրապետության պետական բյուջե` 18,216 մլն դրամ, համայնքային բյուջե՝ 594,0 հազ. դրամ, աշխատավարձի գծով` 44,704 մլն դրամ և այլ կրեդիտորական պարտք 15,160 մլն դրամ:

5) Ընկերությունների` հաշվետու ժամանակահատվածում լուծարման և սնանկացման գործընթացում գտնվելու մասին տեղեկությունները ներկայացված են սույն օրենքի բաղկացուցիչ մասը կազմող Հավելված 3-ում:

**2. <<ՓՈՔՐ>> ՕԲՅԵԿՏՆԵՐԻ ՄԱՍՆԱՎՈՐԵՑՈՒՄԸ**

**12. <<Փոքր>> օբյեկտների մասնավորեցման կատարողականը**

1) Համաձայն Ծրագրի 5-րդ հոդվածի՝ մասնավորեցման նախորդ ծրագրերի ցանկերում ընդգրկված, սակայն չմասնավորեցված <<փոքր>> օբյեկտները համարվում են Ծրագրի մաս և ենթակա են մասնավորեցման <<Պետական գույքի մասնավորեցման (սեփականաշնորհման) մասին>> Հայաստանի Հանրապետության օրենքով սահմանված կարգով:

2) Հաշվետու ժամանակահատվածում <<փոքր>> օբյեկտ չի մասնավորեցվել:

3) Նախորդ տարիներին մասնավորեցված <<փոքր>> օբյեկտներից հաշվետու ժամանակահատվածում տարաժամկետ վճարման ենթակա վճարումներից ստացված պետական բյուջեի եկամուտները կազմել են 29,568 մլն դրամ:

### Հավելված 1

**<<Պետական գույքի մասնավորեցման 2017-2020 թվականների ծրագրի**

**կատարման 2017 թվականի տարեկան հաշվետվությունը հաստատելու մասին>>**

**Հայաստանի Հանրապետության օրենքի**

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ՈՒՂՂԱԿԻ ՎԱՃԱՌՔԻ ՁևՈՎ ՄԱՍՆԱՎՈՐԵՑՎԱԾ ՕԲՅԵԿՏՆԵՐԻ ՄԱՍԻՆ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Հ/Հ | Ընկերության (պետական գույքի) անվանումը, ծածկագիրը`ըստ Ծրագրի | Գտնվելու վայրը | Պետական կառավարման մարմինը | ՀՀ  կառավարության որոշման համարը, ամսաթիվը | Պետական գույքի գնահատ-ված արժեքը (հազ. դրամ) | Վաճառ-քի գինը (հազ. դրամ) | Ընկերության հաշվեկշռում ամրագրված պարտա-վորություն-  ները (հազ. դրամ) | Գնորդը |
| 1 | 2 | 3 | 4 | 5 | 6 | 7 | 8 | 10 |
| 1. | <<Բյուրեղ >> հանքային ջրի>> ՓԲԸ-ի 9.034 տոկոս պետական բաժնեմասը (ծածկագիր`20370) | Հայաստանի Հանրապետություն, Կոտայքի մարզ, գյուղ Բջնի | Հայաստանի Հանրապետության կառավարությանն առընթեր պետական գույքի կառավարման վարչություն | Հայաստանի Հանրապետության կառավարության 2017 թվականի օգոստոսի 17-ի  N 1009-Ա որոշում | 5498 | 5498 | 60 | Ռուբեն Հայրապետյան և Արգիշտի Սահինյան |
| 2 | <<Ընդերքաբան>> ԲԲԸ-ից առանձնացված «Ընդերքաբանի Մեղրաձորի բազա» ՓԲԸ-ի100  տոկոս պետական բաժնեմասը (ծածկագիր`62130) | քաղ. Երևան,  Չարենցի 46 | քաղ. Երևան,  Չարենցի 46 | Հայաստանի Հանրապետության կառավարության 2017 թվականի օգոստոսի 17-ի  N 1004-Ա որոշում | 5443 | 5443 | 1317 ,7 | Հովսեփ Սահակյան |

### Հավելված 2

**<<Պետական գույքի մասնավորեցման 2017-2020 թվականների ծրագրի**

**կատարման 2017 թվականի տարեկան հաշվետվությունը հաստատելու մասին>>**

**Հայաստանի Հանրապետության օրենքի**

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**ՄԱՍՆԱՎՈՐԵՑՎԱԾ ԸՆԿԵՐՈՒԹՅՈՒՆՆԵՐԻ և ԱՆԱՎԱՐՏ ՇԻՆԱՐԱՐՈՒԹՅԱՆ ՕԲՅԵԿՏՆԵՐԻ ԳՆՈՐԴՆԵՐԻ ԿՈՂՄԻՑ**

**ՀԱՇՎԵՏՈՒ ԺԱՄԱՆԱԿԱՀԱՏՎԱԾՈՒՄ ԿԱՏԱՐՄԱՆ ԵՆԹԱԿԱ ՆԵՐԴՐՈՒՄԱՅԻՆ ՊԱՐՏԱՎՈՐՈՒԹՅՈՒՆՆԵՐԻ և ՍՈՑԻԱԼԱԿԱՆ ԵՐԱՇԽԻՔՆԵՐԻ ԿԱՏԱՐՄԱՆ ՄԱՍԻՆ**

|  |  |  |  |  |
| --- | --- | --- | --- | --- |
| Հ/Հ | Մասնավորեցված գույքի և գնորդի անվանումը | Նախատեսված պայմանագային պարտավորությունները | Կատարման ժամկետը | Կատարման ընթացքը |
|  | Հրազդանի կինոցանցի «Հրազդան» կինոթատրոնի գույք՝ 568ք.մ տարածք և գույք Կոտայքի մարզ,ք. Հրազդան, Սպանդարյան փող.:  Գնորդ՝ Բագրատ Առաքելյան,  քաղ.Հրազդան, Շահումյան փող., տ. 110:  Պայմանագիր` 225-Մ 20.01.2005թ. | Պրոֆիլի պահպանում | 20.01.2017թ. | Պահպանվել է |
|  | Կատարված է ՀՀ Կոտայքի մարզ, ք.Եղվարդ Երևանյան 2 հասցե «գյուղատնտեսական տեխնիկայի փորձարկում և ներդրում» փակ բաժնետիրական ընկերության 100% պետական սեփականություն հանդիսացող բաժնետոմսերի մասնավորեցում  Գնորդ՝ «ԱԳՐՈՀՈԼԴԻՆԳ ԱՐՄԵՆԻԱ» ՍՊԸ  Պայմանագիր` 874-ՈՒ 25.02.2016թ | 100 000 ԱՄՆ դոլարին համարժեք  ՀՀ դրամի ներդրում | 25.02.2017թ. | Չի կատարել հաշվարկվել ՝է 20 000 ԱՄՆ դոլարին համարժեք ՀՀ դրամի տույժ:  Գործը գտնվում է դատական վարույթում |
|  | «Ռեմդիզել»ՓԲԸ  Կոտայքի մարզ,գ.Բալահովիտ  Գնորդ՝ «ԲԻԶՆԵՍ-ԼԱՅՆ » ՍՊԸ  Պայմանագիր` 857-Ու 13.08.2008թ | 25 000 000 ՀՀ դրամի ներդրում | 25.08.2017 թ. | Չի կատարվել հաշվարկվել է՝ 5 000 000 ՀՀ դրամի տույժ:  Գործը գտնվում է դատական վարույթում |
|  | «Լեռնամետալոգիայի ինստիտուտ» ՓԲԸ  Գնորդ՝«Արմենիան Քամփըր Փրոգրամ» ՓԲԸ  «Մաքուր երկաթի գործարան» ԲԲԸ  Պայմանագիր` 435-Ու 22.10.2002թ. | Պրոֆիլի պահպանում | 22.10.2017թ. | Պահպանվել է. |
|  | «Ս.Վ.Մալայանի անվան ակնաբուժական կենտրոն» ՓԲԸ 100%  Ք.Երևան Ֆուչիկի 30  Գնորդ՝ «Ս.Վ.Մալայանի ակնաբուժական կենտրոն» ՓԲԸ  Ալեքսանդր Մալայան  Պայմանագիր` 601-Ու 07.10.2003թ. | Պրոֆիլի պահպանում | 07.10.2017թ. | Պահպանվել է |
|  | ՀՀ Լոռու մարզի Բազում գյուղական համայնքի 1-ին փողոց, թիվ 174 հասցեում գտնվող՝ 1472.24 ք.մ մակերեսով, էլ.ենթակայանի 19.0 ք.մ մակերեսով, կաթսայատուն՝ 30.27 ք.մ մակերեսով, ճաշարան 174.32 ք.մ մակերեսով, տնակ՝ 150.5 ք.մ մակերեսով, պարիսպ՝ 27.56 ք.մ մակերեսով և գույքի հատկացված՝ 6740 քառ.մետր մակերեսով հողամաս  Գնորդ-գրավատու՝ Դավիթ Սիմոնյան  Ք.Վանաձոր, Բաթումի փող., 2-րդ շ., 3բն.  Պայմանագիր` 875-Ու 24.11.2016թ. | 25 000 000 ՀՀ դրամի ներդրում  Ստեղծել 6 աշխատատեղ՝ ամսականը միջին 75 000 ՀՀ դրամ աշխատավարձով  Ներդրումային պարտավորությունների կատարման ընթացքում ստեղծել կազմակերպություն | 24.11.2017թ. | Կատարված է՝ 32 124 000 ՀՀ դրամ  Ստեղծվել է՝ 8 աշխատատեղ, 75 000 ՀՀ դրամ աշխատավարձով  Ստեղծել է «Վան Ֆուդ» ՍՊԸ |
|  | «Ռադիո» ՓԲԸ-ի 100% բաժնետոմսեր  Գեղարքունիքի մարզ,գ.Նորատուս  Գնորդ` <<ԵվրոՊրեսս Գրուպ>> ՍՊԸ Վենդթ պող.,56, 1203, Ժնև, Շվեցարիա տնօրեն՝ Անուշավան Խաչատրյան  Պայմանագիր` 864-Ու 28.12 2010թ. | Պրոֆիլի պահպանում | 29.12.2017թ. | Պահպանվել է |
|  | <<Դվին հյուրանոցային համալիր>> ՓԲԸ,  ք.Երևան, Պարոնյան փող.40  Գնորդ`  <<ՍԻ Սի Ջի Կովկասյան Կոմունիկացիոն խումբ>> ՍՊԸ Կիպրոս,Նիկոսյա  Պայմանագիր` 686-ՈՒ 14.05.2004թ. | 17 309 130 ԱՄՆ դոլարի ներդրում | 29.12.2017թ. | Կատարված է՝ 4 520 469 ԱՄՆ դոլար  Կատարվել է մասնակի, ներդրումային պարտավորությունների կատարման ժամկետների փոփոխման հարցը գտնվում է քննարկման փուլում |
|  | «Գուգարքի կարի ԱՄ-ի կազմից առանձնացված «Դարպասի արտադրամաս»-ի գույք  «Վաբա» ՍՊԸ  Գնորդ՝ քաղ.Վանաձոր, Թումանյան թիվ 12  Պայմանագիր` 870-Ու 03.02.2014թ. | Ստեղծել 20 աշխատատեղ՝ 60 000 ՀՀ դրամ ամսական աշխատավարձով | 29.12.2017թ. | Ստեղծվել է՝ 26 աշխատատեղ, 73 000 ՀՀ դրամ աշխատավարձով |

### Հավելված 3

**<<Պետական գույքի մասնավորեցման 2017-2020 թվականների ծրագրի**

**կատարման 2017 թվականի տարեկան հաշվետվությունը հաստատելու մասին>>**

**Հայաստանի Հանրապետության օրենքի**

**Տ Ե Ղ Ե Կ ՈՒ Թ Յ ՈՒ Ն Ն Ե Ր**

**հաշվետու ժամանակահատվածում լուծարման և սնանկացման գործընթացի մասին**

|  |  |  |  |  |  |
| --- | --- | --- | --- | --- | --- |
| Հ/Հ | Ծածկա-  գիրը` ըստ Ծրագրի | Ընկերության (կազմակերպության) անվանումը | Հիմնադիրը | Լուծարման մասին ՀՀ կառավարության որոշման համարը, ամսաթիվը | Լուծարման ընթացքը |
|
| 1 | 2 | 3 | 4 | 5 | 6 |
|  | 60216 | Գորիսի հրուշակեղենի ՊՁ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2005 թվականի փետրվարի 10-ի  N 137-Ա որոշում. | Լուծարված |
|  | 11039 | Փոքրաշենի բտման տնտեսություն | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2006 թվականի փետրվարի 23-ի N 348-Ն որոշում. | Լուծարված |
|  | 90036 | <<Գեոկոմպլեքս>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության  2011 թվականի հուլիսի 21-ի N 997-Ա որոշում | Լուծարված |
|  | 90035 | <<Էկոսերվիս>> ՓԲԸ-ի <<Գեոմատակարար>> ԴՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2012 թվականի հուլիսի 26-ի  N 929-Ա որոշում | Գտնվում է լուծարման գործընթացում: |
|  | 62061 | <<Գրանիտ>>ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության  2014 թվականի դեկտեմբերի 11-ի  N 1379-Ա որոշում | Գտնվում է լուծարման գործընթացում: |
|  | 20904.8 | <<Արթիկի նավթամթերք>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության  2016 թվականի սեպտեմբերի 22-ի  N 971-Ա որոշում | Գտնվում է լուծարման գործընթացում: |
|  | 60155 | <<Վայոցձորառսպաս>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության  2016 թվականի փետրվարի 16-ի  N 145-Ա որոշում | Լուծարված |
|  | 90111 | <<Օշական>> մանկական  վերականգնողական կենտրոն>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության 2017թվականի օգոստոսի 3-ի  N 940-Ա որոշում | Գտնվում է լուծարման գործընթացում: |
|  | 20000 | <<Հայգազարդ>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ կառավարության  2017 թվականի դեկտեմբերի 22-ի  N 1329-Ա որոշում | Սնանկ: |
|  | 21805.1 | <<Կապուտակ>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ Գեղարքունիքի ընդհանուր իրավասության առաջին ատյանի դատարանի 31.03.2016թ. վճիռ | Սնանկ: |
|  | 62127 | <<Ջրհան>> ՓԲԸ | ՀՀ կառավարությանն առընթեր պետական գույքի կառավարման վարչություն | ՀՀ Արմավիրի ընդհանուր իրավասության առաջին ատյանի դատարանի 11.01.2011թ. վճիռ | Սնանկ: |